J E G Y Z Ő K Ö N Y V

**Készült:** a Hajdú-Bihar Megyei Önkormányzat Közgyűlésének 2018. szeptember 28-án 9.00 órakor kezdődő nyilvános üléséről, a Megyeháza Árpád termében (4024 Debrecen, Piac u. 54). Jelen van 16 fő közgyűlési tag a jegyzőkönyvhöz mellékelt jelenléti ív szerint, valamint az Mötv. 46 §. (3) bekezdése alapján: dr. Dobi Csaba jegyző, Kraszitsné dr. Czár Eszter aljegyző, Tuska-Mátrai Melinda a Fejlesztési, Tervezési és Stratégiai Osztály Nemzetközi Csoportjának vezetője, Gonda-Magyar Andrea főépítész, Kondor Erika jegyzőkönyvvezető, továbbá

- Ongjerth Richárd terület-és településrendezési vezető-tervező, a Magyar Urbanisztikai Tudásközpont és

- Szőllős Sándor polgármester Bocskaikert képviseletében, valamint a sajtó képviselői.

|  |  |  |  |
| --- | --- | --- | --- |
|  | **Közgyűlési névsor:**  **Képviselő** | **Jelenlét** | **Képviselőcsoport** |
|  | Antal Szabolcs | igen | FIDESZ-KDNP |
|  | Bernáth László | igen | FIDESZ-KDNP |
|  | Bíró László | nem | JOBBIK |
|  | Bódi Judit | nem | MSZP |
|  | Buczkó József | igen | FIDESZ-KDNP |
|  | Bulcsu László | igen | FIDESZ-KDNP |
|  | Dombi Imréné | nem | FIDESZ-KDNP |
|  | Demeter Pál | nem | JOBBIK |
|  | Gál László Csaba | igen | JOBBIK |
|  | Gyula Ferencné | igen | MSZP |
|  | Kiss Attila | igen | FIDESZ-KDNP |
|  | Kocsis Róbert | nem | FIDESZ-KDNP |
|  | Koroknai Imre | nem | FIDESZ-KDNP |
|  | Kovács Zoltán | igen | FIDESZ-KDNP |
|  | Ménes Andrea | igen | FIDESZ-KDNP |
|  | Mohácsi László | igen | JOBBIK |
|  | Nagy Zsolt | nem | MSZP |
|  | Pajna Zoltán | igen | FIDESZ-KDNP |
|  | Rigán István | igen | JOBBIK |
|  | Simon Zoltán | igen | FIDESZ-KDNP |
|  | Tasi Sándor | igen | FIDESZ-KDNP |
|  | Timár Zoltán | igen | FIDESZ-KDNP |
|  | Tóth József | igen | DK |
|  | Vértesi István | nem | JOBBIK |

**Pajna Zoltán**

Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 16 tag van jelen. Az ülést megnyitja.

Elmondja, az utólag kiküldésre került „A kitüntető díjak alapításáról és adományozásáról szóló rendelet módosítása” című előterjesztést 1. napirendi pontként, a kiosztásra került szóbeli előterjesztések közül „Az Észak-Alföldi Regionális Fejlesztési Ügynökség Nonprofit Kft. „v.a.” megszüntetéséhez kapcsolódó intézkedések” című szóbeli előterjesztést 2. napirendi pontként, míg a „Terület- és Településfejlesztési Operatív Program döntés-előkészítő bizottságának az Irányító Hatóság által megküldött döntési javaslata tárgyában” című előterjesztést 7. napirendi pontként javasolja megtárgyalni.

Megállapítja, hogy a kiegészített napirendhez hozzászólás, javaslat nincs.

**9.10-kor megérkezik Kocsis Róbert.**

**Szavazásra teszi fel a kiegészített napirendet, melyet a közgyűlés 17 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/0/0/A/KT

Ideje: 2018 szeptember 28 09:11

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 17 100.00 70.83

Nem 0 0.00 0.00

Tartózkodik 0 0.00 0.00

**Szavazott 17 100.00 70.83**

Nem szavazott 0 0.00

Távol 7 29.17

**Összesen 24 100.00**

**60/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a 2018. szeptember 28-ai munka ülése kiegészített napirendjét a következők szerint fogadja el:

1. A kitüntető díjak alapításáról és adományozásáról szóló rendelet módosítása
2. Az Észak-Alföldi Regionális Fejlesztési Ügynökség Nonprofit Kft. „v.a.” megszüntetéséhez kapcsolódó intézkedések
3. A megyei területrendezési terv módosítása megalapozó dokumentumának elfogadása
4. Tájékoztató a Hajdú-Bihar Megyei Önkormányzat Integrált Területi Programjának végrehajtásáról
5. Részvétel Interreg Europe és Norvég Alap által támogatott nemzetközi pályázatokban
6. A Hajdú-Bihar Megyei Önkormányzat Közgyűlése által alapított kitüntető díjak 2018. évi adományozása (zárt ülés)
7. Előterjesztés a Terület- és Településfejlesztési Operatív Program döntés-előkészítő bizottságának az Irányító Hatóság által megküldött döntési javaslata tárgyában (zárt ülés)

**Különfélék**

**Pajna Zoltán**

Elmondja, a jelentéshez kiosztásra került egy kiegészítés, kéri, hogy a II. határozati javaslatot az abban foglaltak alapján fogadja el a közgyűlés. Kéri a közgyűlés tagjait, tegyék meg hozzászólásukat a lejárt határidejű határozatokról szóló jelentéshez. Megállapítja, hogy hozzászólás, javaslat nincs.

**Szavazásra teszi fel a lejárt határidejű határozatok végrehajtásáról szóló jelentést, melyet a közgyűlés 17 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/0/0/A/KT

Ideje: 2018 szeptember 28 09:12

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 17 100.00 70.83

Nem 0 0.00 0.00

Tartózkodik 0 0.00 0.00

**Szavazott 17 100.00 70.83**

Nem szavazott 0 0.00

Távol 7 29.17

**Összesen 24 100.00**

**61/2018. (IX. 28.) MÖK határozat**

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

22/2018. (II. 23.) MÖK határozat, 31/2018. (IV. 20.) MÖK határozat, 55/2018. (VI. 22.) MÖK határozat, 56/2018. (VI. 22.) MÖK határozat.

**Szavazásra teszi fel az alapítványok támogatásáról szóló II. határozati javaslatot, melyet a közgyűlés 17 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/0/0/A/KT

Ideje: 2018 szeptember 28 09:13

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 17 100.00 70.83

Nem 0 0.00 0.00

Tartózkodik 0 0.00 0.00

**Szavazott 17 100.00 70.83**

Nem szavazott 0 0.00

Távol 7 29.17

**Összesen 24 100.00**

**62/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján

1. /a következő alapítványokat támogatja:

|  |  |
| --- | --- |
| **Kedvezményezett szervezet** | **Támogatási összeg** |
| „Kézenfogva Testvéreinkkel” Sárrétudvari Alapítvány (Sárrétudvari) | 50 000 Ft |
| Corvinák Alapítvány (Berettyóújfalu) | 50 000 Ft |
| Bojt Községéért Alapítvány (Bojt) | 50 000 Ft |
| Fúvószenekarért Alapítvány (Berettyóújfalu) | 50 000 Ft |
| „Gyermekeink Jövőjéért” Alapítvány (Berettyóújfalu) | 50 000 Ft |

2./A támogatás fedezete a Hajdú-Bihar Megyei Önkormányzat 2018. évi költségvetéséről szóló 1/2018. (I. 30.) önkormányzati rendelet 7. mellékletének Jogi, Ügyrendi és Társadalmi Kapcsolatok Bizottsága hatáskörében felhasználható keret.

3./ A közgyűlés felkéri elnökét a támogatási szerződések aláírására.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. október 10.

1. ***napirendi pont***

„A kitüntető díjak alapításáról és adományozásáról szóló rendelet módosítása”

**Pajna Zoltán**

A rendelet módosításának az a célja, hogy legyen lehetőség arra, hogy a közgyűlés a korábban meghatározott díjak számát megemelhesse, amennyiben az indokolt. Korábban több díj volt adományozható, ennek számát maguk csökkentették le, hogy a díjak presztízse megmaradjon.

Megállapítja, hogy az előterjesztéshez hozzászólás, javaslat nincs.

**Szavazásra teszi fel a kitüntető díjak alapításáról és adományozásáról szóló rendelet módosításáról szóló rendelet-tervezetet, melyet a közgyűlés 17 igen, 0 nem szavazattal, 0 tartózkodás mellett elfogadva a következő rendeletet hozza:**

Száma: 18.09.28/1/0/A/KT

Ideje: 2018 szeptember 28 09:14

Típusa: Nyílt

**Rendelet; Elfogadva**

Minősített

**Eredménye Voks: Szav% Össz%**

Igen 17 100.00 70.83

Nem 0 0.00 0.00

Tartózkodik 0 0.00 0.00

**Szavazott 17 100.00 70.83**

Nem szavazott 0 0.00

Távol 7 29.17

**Összesen 24 100.00**

**Hajdú-Bihar Megyei Önkormányzat Közgyűlésének**

**6/2018. (IX. 28.) önkormányzati rendelete**

**a kitüntető díjak alapításáról és adományozásáról szóló 7/2016. (VI. 27.) önkormányzati rendelet módosításáról**

A Hajdú-Bihar Megyei Önkormányzat Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

1. **§**

A kitüntető díjak alapításáról és adományozásáról szóló 7/2016. (VI. 27.) önkormányzati rendelet (a továbbiakban: Rendelet) 4. § (13) bekezdése helyébe a következő rendelkezés lép:

„(13) A Rendelet 1. §-ának a) és f) pontjaiban meghatározott díjakból évente egy-egy, az 1. § b) - e) pontjaiban meghatározott díjakból évente két-két, az 1. § g) pontjában meghatározott díjból évente legfeljebb tíz adományozható. *A kitüntetésre javasolt személyek, közösségek szakmai életútjára, tevékenységére tekintettel a tárgyévben kiadható díjak számát a közgyűlés díjanként legfeljebb kettővel megemelheti.”*

1. **§**

Ez a rendelet 2018. szeptember 28. napján 9.30 órakor lép hatályba.

**Dr. Dobi Csaba sk. Pajna Zoltán sk. jegyző megyei közgyűlés elnöke**

1. ***napirendi pont***

„Az Észak-Alföldi Regionális Fejlesztési Ügynökség Nonprofit Kft. „v.a.” megszüntetéséhez kapcsolódó intézkedések”

**Pajna Zoltán**

Két éve döntött arról a közgyűlés, hogy a társaságot végelszámolással megszünteti, azonban a folyamatban lévő perek miatt erre nem kerülhetett sor. Azóta ezek a perek ugyan lezáródtak, de nagy meglepetésükre egy cég újabb követeléssel állt elő, így újabb bírósági eljárás kezdődik. A legutóbbi taggyűlésen a három érintett megye képviselői által olyan döntés született, hogy maguk

kezdeményezzék a felszámolási eljárást. A társaság számláján jelenleg kb. 66 E Ft van, a felszámolási eljárás megkezdéséhez viszont további készpénzállomány szükséges. Pótbefizetésre nincs lehetőség, ahhoz szükséges lenne módosítani a társasági szerződést, ezért a tulajdonos önkormányzatok egyenként 99.999 Ft összegben tagi kölcsön nyújtását javasolják. Amennyiben a két másik önkormányzat közgyűlése is elfogadja ezt a döntést, akkor október végén megkezdődhet a felszámolási eljárás. Sajnos hiába szerették volna végelszámolással megszüntetni a céget, az 2019. áprilisig elhúzódna, közben pedig további költségek keletkeznének, havonta az irattár bérleti díja, a könyvelői díj, illetve a végelszámolói díj, melyek kifizetése nem biztosított.

Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel az ÉARFÜ Észak-Alföldi Regionális Fejlesztési Ügynökség Közhasznú Nonprofit Kft. „v.a.” részére tagi kölcsön nyújtásáról szóló határozati javaslatot, melyet a közgyűlés 17 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/2/0/A/KT

Ideje: 2018 szeptember 28 09:19

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 17 100.00 70.83

Nem 0 0.00 0.00

Tartózkodik 0 0.00 0.00

**Szavazott 17 100.00 70.83**

Nem szavazott 0 0.00

Távol 7 29.17

**Összesen 24 100.00**

**63/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 2012. január 1-jén hatályos 29. § (2)-(3) bekezdése alapján – mint az ÉARFÜ Észak-Alföldi Regionális Fejlesztési Ügynökség Közhasznú Nonprofit Korlátolt Felelősségű Társaság „v. a.” (a továbbiakban: Társaság) egyik tulajdonosa -, figyelemmel a Polgári Törvénykönyvről szóló 2013. évi V. törvény 3:109. § (2) bekezdésére, valamint a csődeljárásról és a felszámolási eljárásról szóló 1991. évi XLIX. törvény 8. § (1) bekezdésére, 22. § (1) bekezdés b) pontjára és 23. § (1) bekezdésére

1./ 99.999,- Ft összegű tagi kölcsönt nyújt az ÉARFÜ Észak-Alföldi Regionális Fejlesztési Ügynökség Közhasznú Nonprofit Kft. „v.a.” részére a 2018. évi költségvetés terhére.

2./ A kamatmentes kölcsön utalása egy összegben történik, visszafizetésének határidejét 2018. december 1. napjában határozza meg.

2./ A Társaság pénzügyi helyzetére tekintettel, egyetért azzal, hogy a Társaság önmagával szemben felszámolási eljárás megindítását kezdeményezze az illetékes cégbíróságnál.

3./ A 2./ pontban rögzítettekre figyelemmel, felhatalmazza a közgyűlés elnökét, hogy az ÉARFÜ Nkft. „v.a.” taggyűlésén a Társaság felszámolási eljárásának kezdeményezéséhez szükséges döntéseket meghozza, továbbá felhatalmazza a kapcsolódó egyéb intézkedések megtételére.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. december 31.

1. ***napirendi pont***

„A megyei területrendezési terv módosítása megalapozó dokumentumának elfogadása”

**Pajna Zoltán**

Felkéri Gonda-Magyar Andrea főépítészt tegye meg szóbeli kiegészítését.

**Gonda-Magyar Andrea**

Főépítészi szempontból nem kívánja kiegészíteni az előterjesztést, felkéri Ongjert Richárd urat, a Magyar Urbanisztikai Tudásközpont vezető-tervezőjét, ismertesse az eddigi tapasztalatokat.

**Ongjert Richárd**

Mindenkihez eljuttatták azt a 200 oldalas anyagot, amelyet röviden ismertetni fog. Bízik benne, hogy előadása gondolatindító és további javaslatokat kap majd a jelenlévőktől. A terv a jogszabályi előírásokon felül kiváló lehetőséget ad a megyének arra, hogy a koordinációs feladatainak eleget tegyen, és ezzel segítse a megyében lévő településeket. A tervezés lépései közül a megalapozó vizsgálatokkal jól haladnak, viszont bizonytalansági tényező, hogy a megyei területrendezési terv alapjául szolgáló országos területrendezési terv módosításáról még nem döntött az Országgyűlés. 2018. májusában született meg a szerződés a megyei önkormányzat, illetve a Magyar Urbanisztikai Tudásközpont között. Hogy mi történt eddig, azt a dián láthatják felsorolva. A legfontosabb megállapításokat az ország megyéinek 2000-2016 közötti GDP-jéből igyekezett bemutatni: Hajdú-Bihar az ország megyéi között jövedelemtermelés szempontjából az alsó harmad tetején van. Ismert, hogy a BMW Debrecenben fogja felépíteni a gyárát. Látható, hogy azok a megyék a „gazdag” megyék, amelyeknek autógyára van. Általában a fejlett ipar játszik nagy szerepet a GDP termelésben, jó példa erre Bács-Kiskun megye, ahol a Mercedes beruházását követően jelentős fejlődésnek indult a megye és hasonló várható Hajdú-Bihar megyében is a BMW beruházását követően. A megye hagyományosan agrárius megye, ahol a GDP-nek csak 10 %-át adja a mezőgazdaság, de a lakosság 55 %-a kötődik hozzá személyesen. A megye legtöbb hozzáadott értéke a kereskedelem-szolgáltatásból származik (60,5 %), az ipar csak 29,5 % (nem a kereskedelem sok, hanem az ipar kevés). Kérdőjelesen, de megemlíti, hogy Debrecen „vízfej”, mivel jelentős különbségek vannak a megyében Debrecen és a többi település jövedelmi színvonala között. A lakosság kevésbé csökken, de erősen öregszik és az iskolázottsági mutatói is az országos átlag alatt vannak. Ebből is következik, hogy a havi átlag kereset jóval alacsonyabb a megyében, mint az országos átlag. A gazdaság növekvő, de az országos átlagtól erősen, és egyre jobban elmaradó. 2018. március 31-én a mezőgazdaságban 7.370 fő, azaz az összes foglalkoztatott 5,6 %-a, az iparban 36.412 fő, a foglalkoztatottak 27,6 %-a, a kereskedelemben és szolgáltatásokban 85.744 fő, az összes foglalkoztatott 65 %-a, míg a szakmai, tudományos, műszaki területen 2.355 fő, az összes foglalkoztatott 1,8 %-a dolgozott. Környezetileg hatalmas területek vannak védettség alatt, rengeteg természeti érték, műemlék található a megyében és ezek szerényen vannak bemutatva. Véleménye szerint határozottabb turisztikai irányra lenne szükség, hiszen személyes tapasztalata, hogy a Hortobágyra ellátogatva ugyanazt látta, mint 30 évvel ezelőtt, csak egy kicsit jobb állapotban. A turizmus vonatkozásában azt mondhatja el, hogy Hajdúszoboszlón kívül alig van a megyében turizmus. Az eddigi tapasztalatok alapján négy pontba foglalták össze, melyek azok a feladatok, amelyek elősegíthetik a megye további fejlődését:

* 1. segítse a távolabbi városok ipartelepítését, a kiegyensúlyozottabb gazdasági-jövedelmi viszonyok megteremtését, a befektetés ösztönzést, a magasabb felkészültséget igénylő, vonzó, innovatív munkahelyeknek a térségbe vonzását;
  2. koordinálja a járástérségi turizmus fejlesztését, a megye és térségeinek összehangolt és hatékony márkaépítését és –terjesztését;
  3. segítse a víztakarékos mezőgazdálkodás, a K+F agrár-innováció megvalósítását és – más érintett megyékkel együtt – elterjesztését az érintettek körében.
  4. segítse a roma integráció minden résztvevőtől jelentős elköteleződést, felkészültséget és kitartást igénylő szociális rehabilitációs munkáját.

Bízik abban, hogy jövő januárban elfogadásra kerül az országos területrendezési terv és azt követően a közgyűlés elé terjeszthetik a végleges megyei területrendezési tervet.

**Pajna Zoltán**

Felhívja a figyelmet a megye társadalmának státusára, amely az iskolai végzettség viszonyaival jellemezhető és összefügg a jövedelemmel, illetve életmóddal. A 2016-os adatok szerint a megyében az érettségivel, illetve felsőfokú végzettséggel rendelkező lakosok száma nem éri el az 50%-ot és az is látható, hogy járásonként magas azoknak a száma is, akik az általános iskolát sem végzik el. A hátrányok csökkentése érdekében szükség van arra, hogy a lakosság képzésére nagyobb figyelmet fordítsanak, és a megye oktatási helyzetének tárgyalásakor a közgyűlésnek vissza kell térnie ezekre a mutatókra. Sajnálatos, hogy az anyag elkészítésében a települések nem voltak aktívak. Természetesen ennek ellenére azt elküldik a települések vezetőinek, hogy lássák, milyen munkafolyamatok vannak és amennyiben lesznek javaslatok, azokat még be tudják építeni a végleges változat elfogadása előtt. Megköszöni az anyag elkészítésében résztvevők munkáját, elmondhatja, hogy egy igazi helyzetértékelést kaptak, ami ugyan nem túl fényes, de azon dolgoznak, hogy fényesebbé tegyék. Kéri a közgyűlés tagjait, tegyék meg hozzászólásaikat.

***Bizottsági vélemény***

**Ménes Andrea**

Megköszöni az anyag elkészítőinek munkáját. Régen találkoztak a megyét ilyen alaposan feltérképező anyaggal. Fontos, hogy a megye fejlesztési elképzelései tartalmazzák a kisebb településcsoportok elképzeléseit és azok találkozzanak a megye fejlesztési elképzeléseivel. A nyár közepén megrendezésre kerülő rendezvényeket nagyon hasznosnak tartja. A Fejlesztési, Tervezési és Stratégiai Bizottság az előterjesztés elfogadását javasolja.

***Hozzászólások***

**Gyula Ferencné**

Sajnálatosnak tartja, hogy a települések nem érzik ennek fontosságát és kis létszámban vettek részt az anyag elkészítésében, pedig jó lehetőséget adott volna arra, hogy szembenézzenek a tényekkel. Tanulságul szolgált számára is, miszerint a megye a harmadik harmad elején áll, és ha megnézik, az utánuk következő megyék, mind alföldi megye, tehát a Nyugat-Magyarország, Kelet-Magyarország, Főváros konstrukció nem változott és ezt szomorúan kell tudomásul venniük. Azon gondolkozott, hogy vajon az infrastrukturális fejlesztések segítenek-e majd leküzdeni ezeket a különbségeket. Bízik abban, hogy az ipar fejlesztésével sikerül csökkenteni a lemaradást. Az is elhangzott, hogy magas azoknak a száma, akik a 8. osztályt sem végezték el és felmerül, ha magas az elvándorlás is, akkor kik fogják kiszolgálni az ide települő ipart. Minden településvezetőnek el kell olvasnia az anyagot és a megye fejlődése érdekében együtt kell gondolkodni a fejlesztésekről.

**Simon Zoltán**

Jómaga agrárszakember és az anyagban általánosságként szerepelnek a megye adottságai, melyeket most szeretne kihangsúlyozni. A hajdú-bihari, a békési és a kis-alföldi löszhát a világ legkiválóbb termőterülettel bíró részei. A hajdúságban Tiszalöktől-Derecskéig 50 km-es szélességben és 150 km-es hosszúságban található ez a terület. Ez azért is fontos, mert egységnyi termékben a legkoncentráltabb bel tartalmat képesek megjeleníteni íz, zamat és bel tartalomban. Ebből kiindulva célszerű elgondolkodni azon, hogy jelenleg nem képesek a tengeren túlra szállítani, mivel nem rendelkeznek olyan komplex hűtőház kapacitással a megyében, mely ezt lehetővé tenné. Jelenleg ott tartanak, hogy a megjelenő piacaikat ezek hiánya miatt nem tudják kielégíteni. Ez grandiózus beruházást jelentene, melyet véleménye szerint meg kell valósítaniuk. Elhangzott, hogy Debrecen lakosságának 40%-a állítja elő a megyei GDP 60%-át. Ennek örülnek, de ez egy elvárás is, hiszen a megye lakosságának nagy része a nagyvárosokban dolgozik, ugyanakkor a vidék semmiféle kompenzációt nem kap azért cserébe, hogy elszármazottja ott dolgozik és ezen is változtatni szükséges. Az oktatással kapcsolatosan elmondja, hogy ha az általános iskolából kikerülők 20%-a funkcionálisan analfabéta, akkor az oktatás módszerein változtatni kell.

**Pajna Zoltán**

Véleménye szerint a funkcionális analfabetizmus a mélységi társadalmi problémák egyik jele.

**Kiss Attila**

Megköszöni az anyag készítőinek munkáját. Nagyon tartalmas és érdekes anyagot kaptak 200 oldalon keresztül és mindenkinek javasolja, hogy azt olvassa el. Elhangzott Debrecen vízfeje, Debrecen vezető szerepét a nagyobb városoknak is erősíteniük kell. A BMW beruházása mellett a mezőgazdaságot a jövőben is kiemelt célként kell kezelniük és valóban ki kell használniuk, hogy az ország legjobb termőtalaja található itt. Meg kell találniuk annak a módját, hogyan tudják ezt az értéket még hasznosabbá tenni. Megemlíti az autópálya fontosságát a BMW gyár elérhetősége szempontjából, illetve kiemeli, hogy a gyár a 35-ös út mentén fog épülni.

**9.54-kor megérkezik Demeter Pál.**

Valóban nagy szerepük van az autógyáraknak a megyék fejlődésében és az autógyár közel lesz Hajdúböszörményhez is és ezzel nem csak Debrecen, hanem az egész térség fejlődése biztosítva lehet, hiszen 10-15 ezer munkavállaló fog ott dolgozni.

**Pajna Zoltán**

Az autópályának valóban fontos szerepe van, a megye egyes részei ebből a szempontból hátrányban vannak, ezért a közlekedést fejleszteni kell, de nem csak a közúti, hanem a vasúti közlekedést is. A következő napirendi pontnál tárgyalják majd a 2014-2020-as időszak eddigi fejlesztési eredményeit. A beszállító piacnak nagy jelentősége van és ezeket is vizsgálni kell, a megye lakosságának erre is fel kell készülnie az elkövetkező időszakban. Komplexen kell látniuk a folyamatokat. Megállapítja, hogy az előterjesztéshez további hozzászólás, javaslat nincs.

**10.00-kor megérkezik Bíró László Mihály.**

**Szavazásra teszi fel a megyei területrendezési terv módosítása megalapozó dokumentumának elfogadásáról szóló határozati javaslatot, melyet a közgyűlés 19 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/3/0/A/KT

Ideje: 2018 szeptember 28 10:01

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 19 100.00 79.17

Nem 0 0.00 0.00

Tartózkodik 0 0.00 0.00

**Szavazott 19 100.00 79.17**

Nem szavazott 0 0.00

Távol 5 20.83

**Összesen 24 100.00**

**64/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja, valamint a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X. 6.) Korm. rendelet 14. § (1) bekezdése alapján,

1./ a megyei területrendezési terv módosításának előkészítő fázisában elvégzett feladatokról szóló tájékoztatást tudomásul veszi.

2./ A Hajdú-Bihar Megyei Területrendezési Terv módosítása céljából az előkészítő fázisban készült megalapozó dokumentumot a határozat melléklete szerinti tartalommal elfogadja.

3./ A 192/2017. (XII. 20.) MÖK határozat alapján a megyei területrendezési terv módosításának finanszírozása érdekében a Miniszterelnökséggel megkötött támogatási szerződés módosítását tudomásul veszi.

(A határozat melléklete a jegyzőkönyv mellékletét képezi.)

1. ***napirendi pont***

„Tájékoztató a Hajdú-Bihar Megyei Önkormányzat Integrált Területi Programjának végrehajtásáról”

**Pajna Zoltán**

A megyei ITP 2015-ben került elfogadásra, a felhívások túlnyomó része 2016-ban jelent meg és zömében 2017-ben kezdődött meg a projektmegvalósító támogatási szerződések megkötése. A közgyűlés feladata, hogy ezeket a projekteket áttekintse és lehetőségeihez mérten elősegítse megvalósításukat. Ennek érdekében a nyár folyamán közel 300 projektet néztek át, áttekintették, melyek azok, amelyek 2018. december 31-ig befejeződhetnek, illetve hogyan tudják teljesíteni az indikátor értékeket. Év végéig országos viszonylatban közel 188 Mrd Ft értékű számlával kell igazolni a kifizetéseket az Unió felé , melyből a megye vélhetően 17 Mrd Ft összegű számlával tudja igazolni a teljesítéseket. A TOP-ban több, mint 1200 Mrd Ft volt, melyből a megye 49,6 Mrd Ft-ot használhatott fel, ami a források közel 4%-a és elmondhatja, hogy a megye jól teljesített ebből a szempontból. A fejlesztett vagy újonnan létesített iparterületek és ipari parkok területe tekintetében 2018. október 31-ei állapot szerinti indikátor 17,09 ha, a célérték 85,31 ha és elmondhatja, hogy jól teljesített a megye, mivel a teljesítendő indikátor 25 ha lesz év végéig. Kiemeli Ebes, Földes, Biharkeresztes, Nagyhegyes és Szentpéterszeg településeket, ahol év végéig további iparterületek kerülnek fejlesztésre, több mint 130 ha területen. Azonban vannak még települések, akik szintén kaptak támogatást, de lemaradásban vannak és ott is mihamarabb be kellene fejezni az ipari területek fejlesztését.

A második elem a 0-3 éves gyermekek elhelyezését biztosító férőhelyek száma, ahol az év végéig 173 db férőhelyet kell biztosítaniuk, melyet teljesíteni tudnak. Kiemeli Hajdúböszörményt, mivel a 173 db férőhelyből 74 db férőhelyet biztosít, ezért nagyon fontos, hogy befejeződjön a projekt és minden olyan településnél, akik bölcsődei férőhelyek fejlesztésére pályáztak.

A nyitott terek vonatkozásában az indikátorvállalás teljesíthető lesz. A kialakított kerékpárforgalmi létesítmények hossza vonatkozásában nehéz dolguk lesz, a nyár elején még úgy tűnt nem tudja teljesíteni a megye. Jelenlegi számításaik szerint, az előterjesztésben olvashatótól eltérően 16, 5 km lesz teljesíthető év végéig, hiszen Ebes-Hajdúszoboszló között nagy valószínűséggel be tud fejeződni a munka. A 2023-as célértéket viszont nem biztos, hogy teljesíteni tudják majd, hiszen a beruházások folyamatosan drágulnak. Sáránd, Mikepércs, Báránd, Nagyhegyes településeken okozhat ez problémát.

Az üvegházhatású gázok esetében azok a települések, akik az energetikai korszerűsítéseket be tudták fejezni, már rezsicsökkenés tapasztalható, így a megyei indikátorvállalás teljesíthető lesz.

A fejlesztéssel érintett egészségügyi alapellátást nyújtó szolgálatok tekintetében a vállalás teljesülni fog, hiszen az 58 db célértékből év végéig már 41 db megvalósul.

A foglalkoztatási paktum keretében a megyei önkormányzat 558 fő foglalkoztatását teljesítette, így egyedül hozta az indikátort. A 4 helyi paktum közül csak kettővel került sor eddig a szerződés megkötésére, így jelentős lemaradások vannak és ezért még nehezebb lesz a cél indikátorvállalást teljesíteni.

Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**10.06-kor megérkezik Koroknai Imre.**

**Szavazásra teszi fel a Hajdú-Bihar Megyei Önkormányzat Integrált Területi Programjának végrehajtásáról szóló tájékoztató elfogadásával kapcsolatos határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/4/0/A/KT

Ideje: 2018 szeptember 28 10:14

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**65/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 11. § ba) bekezdése, valamint a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § f) pontja alapján, figyelemmel a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára

elfogadja a Hajdú-Bihar Megyei Integrált Területi Program végrehajtásáról szóló tájékoztatót.

1. ***napirendi pont***

„Részvétel Interreg Europe és Norvég Alap által támogatott nemzetközi pályázatokban”

**Pajna Zoltán**

Ezekről a pályázatokról csak a jövő évben lesz döntés, azért is fontosak, mert a bérköltségeket el tudják számolni és ebből is tudják jutalmazni a hivatali munkatársakat. Kéri a közgyűlés tagjait tegyék meg hozzászólásaikat.

**10.19-kor Tóth József kimegy.**

***Bizottsági vélemény***

**Mohácsi László**

A Pénzügyi Bizottság az előterjesztés elfogadását javasolja. Nagyon fontosnak tartja, hogy a pályázatokon keresztül külföldi nagy városokkal léphet Hajdú-Bihar megye kapcsolatba és ezek által széleskörű tapasztalatokra tehetnek szert. Bízik abban, hogy ezek a pályázatok sikeresek lesznek és a megye partnerként vehet benne részt.

**Pajna Zoltán**

Megállapítja, hogy az előterjesztéshez hozzászólás, javaslat nincs. Javasolja, hogy a határozati javaslatokról egyben szavazzon a közgyűlés.

**Szavazásra teszi fel, miszerint a közgyűlés a I-VII határozati javaslatokról egyben szavazzon, amit a közgyűlés 19 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/5/0/A/KT

Ideje: 2018 szeptember 28 10:20

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 19 100.00 79.16

Nem 0 0.00 0.00

Tartózkodik 0 0.00 0.00

**Szavazott 19 100.00 79.16**

Nem szavazott 1 4.17

Távol 4 16.67

**Összesen 24 100.00**

**66/2018. (IX. 28.) MÖK határozat**

A közgyűlés az 5. számú, „Részvétel Interreg Europe és Norvég Alap által támogatott nemzetközi pályázatokban” című előterjesztés I-VII. határozati javaslatairól egyben szavaz.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. szeptember 28.

**Szavazásra teszi fel a nemzetközi pályázatokban való részvételről szóló határozati javaslatokat, amit a közgyűlés 19 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.09.28/5/0/A/KT

Ideje: 2018 szeptember 28 10:21

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 19 100.00 79.16

Nem 0 0.00 0.00

Tartózkodik 0 0.00 0.00

**Szavazott 19 100.00 79.16**

Nem szavazott 1 4.17

Távol 4 16.67

**Összesen 24 100.00**

**67/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Europe Program keretében kiírt felhívásra, a spanyol A Coruñai Egyetem, mint vezető partner által benyújtott „ARTURALL – Részvételen alapuló kormányzati stratégiák a kulturális örökség terén a helyi fejlesztések és a kreatív turizmus újrapozícionálásáért” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 181.484 EUR, azaz 58.982.300 HUF (325 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 9.074,2 EUR, azaz 2.949.115 HUF összegű saját forrást biztosít (325 HUF/EUR árfolyamon számolva), szükség szerint, a 2019-2023. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2019-2023. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019-2023. évi költségvetési rendeletek elfogadása

**68/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Europe Program keretében kiírt felhívásra, az olasz Bologna Város, mint vezető partner által benyújtott „CROWD FUNDMATCH – Regionális fejlesztési politikák fejlesztése a közösségi finanszírozás segítségével” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 201.900 EUR, azaz 65.617.500 HUF (325 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 10.095 EUR, azaz 3.280.875 HUF összegű saját forrást biztosít (325 HUF/EUR árfolyamon számolva), szükség szerint, a 2019-2023. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2019-2023. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019-2023. évi költségvetési rendeletek elfogadása

**69/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Europe Program keretében kiírt felhívásra, az olasz Padova Tartomány, mint vezető partner által benyújtott „MUSAE – Európai kis múzeumok szerepének erősítése a regionális fejlesztésben, innovatív, kreatív megoldások meghatározása” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 172.033 EUR, azaz 55.910.725 HUF (325 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 8.601,65 EUR, azaz 2.795.536 HUF összegű saját forrást biztosít (325 HUF/EUR árfolyamon számolva), szükség szerint, a 2019-2022. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2019-2022. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019-2022. évi költségvetési rendeletek elfogadása

**70/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Europe Program keretében kiírt felhívásra, a bolgár Burgasz Város Önkormányzata, mint vezető partner által benyújtott „OPEN DIGIREG – A közös alkotáson alapuló regionális digitális ökoszisztémák alkalmazása nyílt innovációs politikával a vállalkozásokért” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 220.700 EUR, azaz 71.727.500 HUF (325 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 11.035 EUR, azaz 3.586.375 HUF összegű saját forrást biztosít (325 HUF/EUR árfolyamon számolva), szükség szerint, a 2019-2022. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2019-2022. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019-2022. évi költségvetési rendeletek elfogadása

**71/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Europe Program keretében kiírt felhívásra, a német Luther Márton Egyetem Halle-Wittenberg, mint vezető partner által benyújtott „RENATUR – Városkörnyéki nyílt területek természetvédelmi szempontú kezelésének fejlesztése” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 210.063 EUR, azaz 68.270.475 HUF (325 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 10.503,15 EUR, azaz 3.413.524 HUF összegű saját forrást biztosít (325 HUF/EUR árfolyamon számolva), szükség szerint, a 2019-2023. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2019-2023. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019-2023. évi költségvetési rendeletek elfogadása

**72/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az Interreg Europe Program keretében kiírt felhívásra, a görög ANATOLIKI S.A. – Kelet-Thessaloniki Helyi Hatóságainak Fejlesztési Ügynöksége, mint vezető partner által benyújtott „SinCE-AFC – Kkv-k vállalkozásfejlesztése körforgásos gazdaság témakörben az agrár-élelmiszeripar témakörére fókuszálva” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 182.300 EUR, azaz 59.247.500 HUF (325 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 9.115 EUR, azaz 2.962.375 HUF összegű saját forrást biztosít (325 HUF/EUR árfolyamon számolva), szükség szerint, a 2019-2023. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2019-2023. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019-2023. évi költségvetési rendeletek elfogadása

**73/2018. (IX. 28.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (2) bekezdése és 8. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 107. §-a alapján

1./ jóváhagyja az EGT és Norvég Alap a Regionális Együttműködésért keretében kiírt felhívásra, a szlovák Kassai Műszaki Egyetem, mint vezető partner által benyújtott „CERISI – Kezdeményezés a Kárpátok Eurorégió ipari szimbiózisának megvalósításáért” című projekthez történő partneri csatlakozást, melyben a Hajdú-Bihar Megyei Önkormányzatra eső projektköltség 215.000 EUR, azaz 69.875.000 HUF (325 HUF/EUR árfolyamon számolva).

2./ Az 1./ pontban foglalt döntésre tekintettel, a pályázat pozitív elbírálása esetén, a projekt megvalósításához összesen 32.250 EUR, azaz 10.481.250 HUF összegű saját forrást biztosít (325 HUF/EUR árfolyamon számolva), szükség szerint, a 2019-2022. évi költségvetései terhére.

3./ Felkéri a közgyűlés elnökét, hogy a 2./ pontban foglalt saját forrás összegének a Hajdú-Bihar Megyei Önkormányzat 2019-2022. évi költségvetéseibe történő betervezéséről gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2019-2022. évi költségvetési rendeletek elfogadása

**Pajna Zoltán**

**10. 22-kor zárt ülést rendel el.**

**A zárt ülésről külön jegyzőkönyv készül.**

***Különfélék***

**Pajna Zoltán**

Tájékoztatja a közgyűlést, hogy a közgyűlés következő munkaülésére várhatóan 2018. október 26-a helyett 2018. november 9-én (péntek) Polgáron kerül sor. Megköszöni az ülésen való részvételt, az ülést 10.52-kor bezárja.

|  |  |
| --- | --- |
| **Készült: Debrecen, 2018. október 9.**  **Dr. Dobi Csaba**  **jegyző** | **Pajna Zoltán**  **a megyei közgyűlés elnöke** |